สวิตเซอร์แลนด์ ประเทศที่มีดอกเบี้ยเงินฝากติดลบ
“รู้หรือไม่ว่า ดอกเบี้ยเงินฝากไม่ได้มีแต่ค่าบวก”  บางประเทศในโลกต้องปรับนโยบายอัตราดอกเบี้ยเงินฝากให้ติดลบเพื่อรักษาความสมดุล ทางการเงินในประเทศ  และ ประเทศสวิตเซอร์แลนด์ก็เป็นหนึ่งในนั้น โดยมีดอกเบี้ยเงินฝากคือ -0.75% ซึ่งเป็นดอกเบี้ยเงินฝากที่น้อยที่สุดในโลก  แล้วทำไมคนรวยทั่วโลกยังอยากที่จะฝากเงินในประเทศสวิตเซอร์แลนด์?  ลงทุนแมนจะเล่าให้ฟัง
4 ก.ย. 2561

สวิตเซอร์แลนด์ ประเทศที่มีดอกเบี้ยเงินฝากติดลบ / โดยลงทุนแมน
“รู้หรือไม่ว่า ดอกเบี้ยเงินฝากไม่ได้มีแต่ค่าบวก”
บางประเทศในโลกต้องปรับนโยบายอัตราดอกเบี้ยเงินฝากให้ติดลบเพื่อรักษาความสมดุล ทางการเงินในประเทศ
และ ประเทศสวิตเซอร์แลนด์ก็เป็นหนึ่งในนั้น โดยมีดอกเบี้ยเงินฝากคือ -0.75% ซึ่งเป็นดอกเบี้ยเงินฝากที่น้อยที่สุดในโลก
แล้วทำไมคนรวยทั่วโลกยังอยากที่จะฝากเงินในประเทศสวิตเซอร์แลนด์? 
ลงทุนแมนจะเล่าให้ฟัง
ประเทศสวิตเซอร์แลนด์มีผลิตภัณฑ์มวลรวมภายในประเทศ (GDP) สูงถึง 22.3 ล้านล้านบาท ในขณะที่มีประชากร 8.3 ล้านคน
ส่วนประเทศไทยมี GDP 14 ล้านล้านบาท แต่มีประชากร 68 ล้านคน
แปลว่าคนสวิส 1 คนมีรายได้เฉลี่ยต่อหัวประมาณ 2.7 ล้านบาทต่อปี คิดเป็น 224,000 บาทต่อเดือน สูงที่สุดเป็นอันดับที่ 2 ในทวีปยุโรป และเป็นรองเพียงประเทศลักเซมเบิร์ก
อย่างไรก็ตาม เศรษฐกิจหลักที่ขับเคลื่อน GDP ของประเทศสวิตเซอร์แลนด์มาจากกลุ่มงานบริการมากถึง 74% กลุ่มอุตสาหกรรม 25% และภาคการเกษตรเพียง 1%
และสัดส่วนงานบริการ ที่มีมูลค่า 16.5 ล้านล้านบาท มาจากกลุ่มธุรกิจการธนาคาร ประกันภัย และการท่องเที่ยวตามลำดับ
หลายคนคงได้ยินชื่อเสียงของ นาฬิกาจากสวิตเซอร์แลนด์
แต่ถ้านอกจากเรื่องนาฬิกา สิ่งที่เราคุ้นหูกันเรื่องต่อมาก็คือ “ธนาคารสวิส”
ทำไมต้องธนาคารที่สวิส?
เรื่องนี้มีความเป็นมา ที่ต้องย้อนไปกว่า 300 ปีที่แล้ว..
ยุคนั้นเป็นยุคแห่งความขัดแย้งทางศาสนาระหว่างนิกายโรมันคาทอลิก กับโปรเตสแตนต์ในประเทศแถบยุโรป โดยประเทศสวิตเซอร์แลนด์เป็นหนึ่งประเทศที่ได้รับผลกระทบนี้
เรื่องนี้ทำให้ระบบทางการเงินในสมัยนั้นแยกออกตามนิกายเช่นกัน และจุดนี้เป็นจุดเริ่มต้นของการปกปิดความลับข้อมูลต่างๆ ของผู้ฝากเงินในประเทศสวิตเซอร์แลนด์เพื่อความปลอดภัย..
หลังจากนั้น ประเทศสวิตเซอร์แลนด์เริ่มพัฒนาความน่าเชื่อถือทางการเงินของประเทศโดยการให้หลักประกันแก่ผู้นำทรัพย์สินมาฝากไว้กับธนาคาร
ต่อมาไม่นาน..
สงครามนโปเลียนก็เกิดขึ้นจากการปฏิวัติฝรั่งเศส ครั้งนี้ประเทศสวิตเซอร์แลนด์กลายมาเป็นสมรภูมิรบ
เมื่อสงครามสิ้นสุดลง ประเทศสวิตเซอร์แลนด์ก่อตั้ง Swiss Neutrality ขึ้นเพื่อประกาศว่าประเทศนี้ จะไม่ฝักใฝ่ฝ่ายใด เป็นกลางทางการเมืองและการทหาร
มากไปกว่านั้น ประเทศสวิตเซอร์แลนด์ยังเปลี่ยนระบบการปกครองเป็นประชาธิปไตย และเริ่มพัฒนาธุรกิจการธนาคารขึ้นไปอีกขั้น
ภูมิประเทศหลักของประเทศนี้เป็นเทือกเขา ไม่มีทางออกสู่ทะเล สิ่งเหล่านี้ถูกประยุกต์มาเป็นการเปิดตู้นิรภัยใต้ดินสำหรับทองคำ และอัญมณีสำหรับคนสวิสและชาวต่างชาติ
พอเรื่องเป็นแบบนี้ ประเทศสวิตเซอร์แลนด์ในสงครามโลกครั้งที่ 1 และ 2 จึงกลายเป็นพื้นที่ปลอดสงคราม รวมถึงการเป็นจุดสะสมทรัพย์สิน และเงินทุนจากหลากหลายประเทศ..
เรื่องทั้งหมดนี้ส่งผลให้ประเทศสวิตเซอร์แลนด์มีความมั่นคงทางเศรษฐกิจมากที่สุดในทวีปยุโรปสมัยนั้น และกลายเป็นประเทศที่มีความปลอดภัยทางการเงินระดับสูงที่ถูกพิสูจน์ผ่านกาลเวลามาหลักร้อยปี รวมถึงกลายมาเป็นประเทศปลอดภาษีอีกด้วย
ถึงแม้ว่านโยบายทางการบริหารเงินในปัจจุบันของประเทศสวิตเซอร์แลนด์ที่ต้องการรักษาระดับค่าเงินของประเทศส่งผลให้อัตราดอกเบี้ยไปอยู่ระดับต่ำที่สุดในโลกที่ -0.75% ต่อปี
แต่คนรวยทั่วโลกก็ยังเชื่อมั่นในระบบความปลอดภัย การรักษาข้อมูลของประเทศสวิตเซอร์แลนด์ และมั่นใจในความมั่นคงของประเทศสวิตเซอร์แลนด์มาอย่างยาวนาน
รู้หรือไม่ว่า ในปีนี้ธนาคารในประเทศสวิตเซอร์แลนด์มีสินทรัพย์รวมกันกว่า 213.6 ล้านล้านบาท และ 48% ของสินทรัพย์ดังกล่าวมาจากชาวต่างชาติ
ถึงแม้ว่าในตอนนี้สวิตเซอร์แลนด์จะมีประชากรน้อยกว่าประเทศไทย ประมาณ 8 เท่า แต่รู้หรือไม่ว่าถ้าเทียบกันในเรื่องธนาคารแล้ว ธนาคารสวิสมีขนาดใหญ่กว่าธนาคารไทยมาก
ธนาคารใหญ่ที่สุดในประเทศสวิตเซอร์แลนด์คือ ธนาคาร UBS มีอายุยาวนานกว่า 156 ปี มีสินทรัพย์รวม 30.1 ล้านล้านบาท
สินทรัพย์ดังกล่าวมากกว่าของธนาคารกรุงเทพที่มีสินทรัพย์มากที่สุดในประเทศไทย ถึง 10 เท่าเลยทีเดียว..
----------------------
ครั้งแรกของประเทศไทย กับแพลตฟอร์ม #SocialKnowledge ที่เชื่อมโยงความคิดดีๆ ของทุกคนเข้าด้วยกัน แอปพลิเคชันนี้ชื่อ "blockdit" โหลดได้ที่
iOS: 
Android: 
ความคิดดีๆ เกิดขึ้นที่บล็อกดิต..
.
หนังสือลงทุนแมนไว้อ่านยามว่าง เล่ม 1.0-5.0 ซื้อได้ที่ลิงก์นี้ 
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------
References
-
-International Monetary Fund (IMF)
-
-
-
-
-
-
-
-
[9520].